Era-Iliada_web	Rei avalador deth tòn pòble, pr’amor que manes a òmes abjècti…; en aute cas, Atrida, aguest que serie eth tòn darrèr viatge, e te vau a díder ua auta causa que sus era prestarè un gran jurament: òc, per aguest scèptre que ja non produirà huelhes ne rams, donques que deishèc eth tronc ena montanha; ne reverdirà, pr’amor qu’eth bronze li treiguec es huelhes e era crospa, e ara l’agarren es aquèus qu’administren justícia e sauven es leis de Zèus (gran serà entà tu aguest jurament).